RĪGAS PUBLISKĀS ĀRTELPAS UN PILSĒTVIDES KOMISIJA

Rātslaukums 1, Rīga, LV-1539, tālrunis 26446757, e-pasts: alija.turlaja@riga.lv

Sēdes protokols

Rīgā

|  |  |  |
| --- | --- | --- |
| 09.06.2021. |  | Nr. 9 |

Sēde tiek atklāta plkst. 13.00 (sēde notiek attālināti izbraukumā)

Sēdi vada Rīgas publiskās ārtelpas un pilsētvides komisijas priekšsēdētāja Alija Turlaja

Sēdi protokolē Rīgas domes Sekretariāta Dokumentu noformēšanas nodaļas galvenais referents Edmunds Frīdvalds

Sēdē piedalās komisijas locekļi:

Inese Andersone – Rīgas domes deputāte

Valters Bergs – Rīgas domes deputāts

Juris Radzevičs – Rīgas domes deputāts

Sēdē nepiedalās:

Andrejs Kameņeckis – Rīgas domes deputāts

Justīne Panteļējeva – Rīgas domes deputāte

Ivars Drulle – Rīgas domes deputāts

Jurģis Klotiņš – Rīgas domes deputāts

Sēdē piedalās (uzaicinātās personas):

Jānis Lediņš –SIA “Rīgas meži” daļas “Dārzi un parki” vadītājs

Edijs Pelšs – Rīgas domes Majokļu un vides departamenta direktora p.i.

Ingūna Kublicka – Rīgas domes Mājokļu un vides departamenta Dabas un apstādījumu nodaļas vadītāja

Sēdes gaitā tika izskatīti sekojoši jautājumi.

**1. Parku lietošanā nodotā infrastruktūra un tā pārvaldība (parka elementi).**

Ņemot vērā uzņēmuma “Rīgas meži” ilggadējo un daudzpusīgo pieredzi parku apsaimniekošanā un labiekārtošanā, tiek izteikts priekšlikums deleģēt “Rīgas mežu” Parku un dārzu nodaļai lielāka apjoma uzdevumus. Komisijas rīcībā ir informācija, ka jau pašlaik norit darbs pie deleģējuma līguma papildināšanas, iekļaujot tajā arī publisko tualešu un strūklaku apsaimniekošanu. Izskatītas iespējas palielināt mērķdotāciju ar nepieciešamajiem līdzekļiem, lai “Rīgas meži” spētu veikt arī dažāda veida mazos uzlabojumus.

Savukārt “Rīgas meži” (turpmāk – RM) vēlas noskaidrot, vai šo darbu veikšana būtu štata darbinieku pienākums vai arī ārpakalpojums. Salīdzinot ārpakalpojumu augstās izmaksas un “Rīgas mežu” veikto darbu augsto kvalitāti, tiek izteikta iespēja atrast kompromisu starp šiem abiem modeļiem, atsevišķos gadījumos piesaistot arī Teritorijas labiekārtošanas pārvaldi.

**2. Parku kopīgais tehniskais stāvoklis un prioritātes.**

Saskaņā ar 2019. gada datiem pilsētā pavisam ir 116 parku, skvēru, laukumu, apstādījumu objekti. Komisija vienojas, ka šis saraksts ir jāpaplašina, papildinot to ar katrā objektā veicamo darbu apjomu, sadalot tos divās kategorijās – uzlabojumi līdz 50 000 *euro* vērtībā un lētāki.

Sēdes gaitā notiek vienošanās, ka Rīgas domes Mājokļu un vides departaments (turpmāk – MVD) sadarbībā ar RM šo sarakstu pārskata un prioritizē. Viņiem izteikts lūgums konsultēties ar Rīgas domes Pilsētas attīstības departamenta (turpmāk – PAD) speciālistiem par publisko ārtelpu, zaļās struktūras pieejamību apkaimēs un to labiekārtojumu, kā arī izskatīt iespēju piesaistīt Apkaimju iedzīvotāju centru (turpmāk – APC) kā palīgrīku darbam ar prioritātēm. Kā sadarbības mērķis tiek uzsvērts sistēmiska pieeja, lai izvairītos no līdzšinējās prakses, kad daudzu problēmu risinājumu sākts izskatīt vienīgi pēc daudzkārtīgu sūdzību saņemšanas.

Lai parki būtu pieejami ne tikai četrus mēnešusgadā, tajos nepieciešams kvalitatīva apgaismojums. Jau šobrīd uzņēmumā “Rīgas gaisma” ir pieejamas atjaunotas tāmes trijiem parkiem: Nordeķu, Sarkandaugavas, Ēbelmuižas (arī Vērmanes parkam). Uzskatot to par prioritāti, būtu pieļaujama arī pakāpeniska apgaismojuma izbūve.

Jānis Lediņš ierosina tikties ar “Rīgas gaismas” pārstāvjiem, lai kopīgi risinātu jautājumu, kā ierīkojot apgaismojumu, samazināt izdevumus par kabeļiem un to ievilkšanu.

**3. Parku budžets.**

Tupinot par deleģējuma līguma papildinājumiem un mērķdotācijas palielinājumu, kas būtu rezervēts uzlabojumu veikšanai, pārrrunāta “parku apakšprogrammas” iekļaušana kopējā PĀ programmas ietvarā. Nepieciešams aprēķināt ikgadēji paredzamas summas, kas kas būtu atvēlamas parku sakopšanai, koncentrējoties uz:

- apgaismojumu

- pieejamību (celiņi, iespēja tikt pa nobrauktuvēm)

- iespējām maksimāli tuvināties dabiskajai videi, nepārslogojot to ar asfaltu vai bruģi.

**4. Konceptuālie pārvaldības jautājumi.**

Sakarā ar PAD reorganizāciju pārrunāts, vai parku, apstādījumu tēmas turētāja funkciju līdz ar potenciāli lielāku deleģējumu RM, turpmāk, iespējams, varētu veikt Arhitekta dienests (galvenais ainavu arhitekts). No publiskās ārtelpas pārvaldības modeļa izriet, ka gadījumā, ja tiek veikta lielu teritoriju attīstība, t. sk. parku attīstība, ar to nodarbojas PAD, jo MVD līdz šim nav nodarbojušies ar parku attīstīšanu. Līdz ar to izpildītāja uzdevumus veic RM, un kā liecina līdzšinējā pieredze, RM Parku un dārzu nodaļai ir iespaidīgs potenciāls risinājumu izstrādāšanā.

Komisijas vadītāja A. Turlaja